**Ministru kabineta noteikumu projekta "Zemes kadastrālās uzmērīšanas un zemes ierīcības darbu veicēju sertifikācijas, sertifikāta darbības termiņa pagarināšanas un darbības uzraudzības cenrādis" sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Nekustamā īpašuma valsts kadastra likuma 29. panta 4.1 daļa un pārejas noteikumu 37. punkts.  Zemes ierīcības likuma 4. panta 4.1 daļa un pārejas noteikumu 11. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2016. gada 23. novembra likums "Grozījumi likumā "Par nodokļiem un nodevām"", 2016. gada 23. novembra likums "Grozījumi Nekustamā īpašuma valsts kadastra likumā" un 2016. gada 23. novembra likums "Grozījumi Zemes ierīcības likumā" paredz atteikties no valsts nodevas iekasēšanas par zemes ierīcības darbu, zemes kadastrālās uzmērīšanas un ģeodēzisko darbu sertifikāta izsniegšanu vai sertifikāta darbības termiņa pagarināšanu. Vienlaikus 2016. gada 23. novembra likums "Grozījumi Nekustamā īpašuma valsts kadastra likumā" un 2016. gada 23. novembra likums "Grozījumi Zemes ierīcības likumā" likumi paredz deleģējumu Ministru kabinetam apstiprināt maksas pakalpojumu cenrādi par zemes kadastrālās uzmērīšanas un zemes ierīcības darbu veicēju sertifikāciju, sertifikāta darbības termiņa pagarināšanu un sertificēto personu darbības uzraudzību.  Nekustamā īpašuma valsts kadastra likuma 29. panta otrā daļa paredz, ka sertifikātu zemes kadastrālajam uzmērītājam izsniedz vai atsaka izsniegt, sertifikāta darbību aptur vai atjauno, sertifikāta darbības termiņu pagarina vai atsaka to pagarināt un sertifikātu anulē Ministru kabineta pilnvarota sertificēšanas institūcija. Analoģisku normu attiecībā uz sertifikātu zemes ierīcības darbu veicējam paredz Zemes ierīcības likuma 4. panta otrā daļa.  Tādējādi ir uzskatāms, ka sertificēšanas institūcijas veic valsts deleģēto funkciju un, lai mazinātu konkurenci, palielinoties sertificēšanas institūciju skaitam (ar Ministru kabineta 2017. gada 21. marta noteikumiem Nr. 157 "[Grozījums Ministru kabineta 2010. gada 10. augusta noteikumos Nr. 764 "Noteikumi par sertificēšanas institūcijām, kuras izsniedz sertifikātu zemes kadastrālajam uzmērītājam un zemes ierīcības darbu veicējam"](https://likumi.lv/ta/id/289587-grozijums-ministru-kabineta-2010-gada-10-augusta-noteikumos-nr-764-noteikumi-par-sertificesanas-institucijam-kuras-izsniedz-ser...)" sertificēšanas institūciju skaits ir palielinājies, pilnvarojot arī sabiedrības ar ierobežotu atbildību "Sertifikācijas centrs" Speciālistu sertificēšanas centru), sertifikāta izsniegšanas, sertifikāta darbības termiņa pagarināšanas un sertificēto personu darbības uzraudzības pakalpojuma maksa attiecīgajās jomās būtu nosakāma Ministru kabineta izdotajos noteikumos.  Pašreiz sertificēšanas institūciju pakalpojumu maksas ir noteiktas ar attiecīgās institūcijas apstiprināto cenrādi un ir pieejamas sertificēšanas institūciju tīmekļa vietnēs.  Noteikumu projekts nosaka maksu par sertificēšanu vienā sertifikācijas jomā 80 *euro* apmērā bez PVN, maksu par sertifikāta darbības termiņa pagarināšanu vienā sertifikācijas jomā 35 *euro* apmērā bez PVN un maksu par sertificētās personas darbības uzraudzību vienā sertifikācijas jomā gadā 80 *euro* apmērā bez PVN.  Maksas pakalpojumu izcenojuma aprēķini:  1. Sertificēšana vienā sertifikācijas jomā   |  |  | | --- | --- | | Izmaksu veids | Izmaksu apjoms, *euro* | | Tiešās izmaksas | | | Ārējo ekspertu pakalpojumu izdevumi | 50,00 | | Telpu noma | 2,50 | | Kancelejas preces | 2,00 | | Tiešās izmaksas kopā: | 54,50 | | Netiešās izmaksas | | | Atalgojums | 5,72 | | Darba devēja valsts sociālās apdrošināšanas obligātās iemaksas, pabalsti un kompensācijas | 1,35 | | Sakaru, apdrošināšanas un biroja pakalpojumi | 10,93 | | Akreditācijas izdevumi | 7,50 | | Netiešās izmaksas kopā: | 25,50 | | **Pakalpojuma izmaksas kopā:** | **80,00** |   2. Sertifikāta darbības termiņa pagarināšana vienā sertifikācijas jomā:   |  |  | | --- | --- | | Izmaksu veids | Izmaksu apjoms, *euro* | | Tiešās izmaksas | | | Ārējo ekspertu pakalpojumu izdevumi | 25,00 | | Telpu noma | 2,50 | | Kancelejas preces | 1,00 | | Tiešās izmaksas kopā: | 28,50 | | Netiešās izmaksas | | | Atalgojums | 2,30 | | Darba devēja valsts sociālās apdrošināšanas obligātās iemaksas, pabalsti un kompensācijas | 0,54 | | Sakaru, apdrošināšanas un biroja pakalpojumi | 2,97 | | Akreditācijas izdevumi | 0,69 | | Netiešās izmaksas kopā: | 6,50 | | **Pakalpojuma izmaksas kopā:** | **35,00** |   3. Sertificētās personas darbības uzraudzības vienā sertifikācijas jomā gada maksa   |  |  | | --- | --- | | Izmaksu veids | Izmaksu apjoms, *euro* | | Tiešās izmaksas | | | Ārējo ekspertu pakalpojumu izdevumi | 62,50 | | Tiešās izmaksas kopā: | 62,50 | | Netiešās izmaksas | | | Atalgojums | 8,62 | | Darba devēja valsts sociālās apdrošināšanas obligātās iemaksas, pabalsti un kompensācijas | 2,03 | | Kancelejas preces | 0,75 | | Sakaru, apdrošināšanas un biroja pakalpojumi | 5,35 | | Akreditācijas izdevumi | 0,75 | | Netiešās izmaksas kopā: | 17,50 | | **Pakalpojuma izmaksas kopā:** | **80,00** | |
| 3. | Projekta izstrādē iesaistītās institūcijas | Noteikumu projektu izstrādāja Tieslietu ministrija. |
| 4. | Cita informācija | Nav. |
|  | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Zemes ierīcībā un zemes kadastrālajā uzmērīšanā sertificētās personas, personas, kas vēlās iegūt sertifikātu zemes ierīcībā un zemes kadastrālajā uzmērīšanā, sertificēšanas institūcijas – Latvijas Mērnieku biedrības Sertifikācijas centrs un sabiedrības ar ierobežotu atbildību "Mācību un konsultāciju centrs ABC" Sertificēšanas birojs, sabiedrības ar ierobežotu atbildību "Sertifikācijas centrs" Speciālistu sertificēšanas centrs. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts tiešā veidā neietekmē tautsaimniecību un administratīvo slogu. |
| 3. | Administratīvo izmaksu monetārs novērtējums | Noteikumu projekts tiešā veidā neietekmē administratīvās izmaksas privātpersonām. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā Ministru kabineta 2011. gada 3. maija noteikumos Nr. 333 "[Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība](http://likumi.lv/ta/id/230308?&search=on)" noteikto maksas pakalpojumu noteikšanas metodiku, pirms noteikumu projekta izstrādes Tieslietu ministrija ir lūgusi Latvijas Mērnieku biedrības Sertifikācijas centram, sabiedrībai ar ierobežotu atbildību "Mācību un konsultāciju centrs ABC" Sertificēšanas birojam un sabiedrības ar ierobežotu atbildību "Sertifikācijas centrs" Speciālistu sertificēšanas centram sniegt informāciju par institūcijas cenrādī iekļautā maksas pakalpojuma "sertifikācija vienā jomā", "profesionālās darbības uzraudzība vienā jomā" un "sertifikāta darbības termiņa pagarināšana vienā jomā" izcenojuma aprēķinu un ar šo pakalpojumu sniegšanu saistītos izdevumus. Minētas institūcijas ir no valsts budžeta nefinansētās iestādes, kuras Ministru kabinets saskaņā ar Ministru kabineta 2010.gada 10. augusta noteikumiem Nr. 764 "Noteikumi par sertificēšanas institūcijām, kuras izsniedz sertifikātu zemes kadastrālajam uzmērītājam un zemes ierīcības darbu veicējam" ir pilnvarojis veikt sertifikāta izsniegšanu zemes kadastrālās uzmērīšanas un zemes ierīcības jomā. Latvijas Mērnieku biedrības Sertifikācijas centrs un sabiedrības ar ierobežotu atbildību "Mācību un konsultāciju centrs ABC" Sertificēšanas birojs noteikumu projekta izstrādes ietvaros ir snieguši pakalpojumu cenu aprēķinus, kuri ir ņemti vērā, nosakot pakalpojuma cenu. |
| 2. | Sabiedrības līdzdalība projekta izstrādē | Noteikumu projekts šo jomu neskar. |
| 3. | Sabiedrības līdzdalības rezultāti | Noteikumu projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Latvijas Mērnieku biedrības Sertifikācijas centrs un sabiedrības ar ierobežotu atbildību "Mācību un konsultāciju centrs ABC" Sertificēšanas birojs, sabiedrības ar ierobežotu atbildību "Sertifikācijas centrs" Speciālistu sertificēšanas centrs. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiek veidotas. Esošu institūciju likvidācija vai reorganizācija netiek plānota. |
| 3. | Cita informācija | Nav. |

Iesniedzējs:

Tieslietu ministrijas

valsts sekretārs Raivis Kronbergs

Kučāne 67046138

Jevgenija.Kucane@tm.gov.lv